AIŠKINAMASIS RAŠTAS

Dėl Molėtų rajono savivaldybės tarybos 2021 m. balandžio 29 d. sprendimo Nr. B1-111 ,,Dėl Molėtų rajono savivaldybės asmens (šeimos) socialinių paslaugų poreikio nustatymo ir skyrimo tvarkos aprašo patvirtinimo” pakeitimo

1. Parengto tarybos sprendimo projekto tikslai ir uždaviniai:

Sprendimo projekto tikslas – pakeisti Molėtų rajono savivaldybės asmens (šeimos) socialinių paslaugų poreikio nustatymo ir skyrimo tvarkos aprašą, patvirtintą Molėtų rajono savivaldybės tarybos 2021 m. balandžio 29 d. sprendimu Nr. B1-111 ,,Dėl Molėtų rajono savivaldybės asmens (šeimos) socialinių paslaugų poreikio nustatymo ir skyrimo tvarkos aprašo patvirtinimo”.

Lietuvos Respublikos socialinės apsaugos ir darbo ministro 2022 m. birželio 30 d. įsakymu Nr. A1-448 „Dėl Lietuvos Respublikos socialinės apsaugos ir darbo ministro 2006 m. balandžio 5 d. įsakymo Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“ pakeitimo“, pakeistos ir papildytos Asmens (šeimos) socialinių paslaugų poreikio nustatymo ir skyrimo tvarkos aprašo nuostatos. Molėtų rajono savivaldybėje daugėja socialines paslaugas teikiančių įstaigų bei teikiamų socialinių paslaugų, todėl tikslinga praplėsti įstaigų, galinčių priimti asmens (šeimos) prašymus dėl socialinių paslaugų skyrimo bei nustatyti asmens (šeimos) socialinių paslaugų poreikį, sąrašą.

1. Siūlomos teisinio reguliavimo nuostatos:

Šiuo sprendimu pakeitus Molėtų rajono savivaldybės asmens (šeimos) socialinių paslaugų poreikio nustatymo ir skyrimo tvarkos aprašą bus iš naujo nustatyta kreipimosi dėl socialinių paslaugų, socialinių paslaugų poreikio nustatymo, papildyta paslaugų nuraukimo bei sustabdymo, ginčų nagrinėjimo tvarka Molėtų rajono savivaldybėje, atitinkanti šiuo metu galiojančių teisės aktų nuostatas.

1. Laukiami rezultatai:

Priėmus sprendimą bus užtikrinamas teisės aktų nuostatas atitinkantis asmens (šeimos) socialinių paslaugų poreikio nustatymas bei pagal nustatytą asmens (šeimos) socialinių paslaugų poreikį skiriamos (nutraukiamos, sustabdomos) socialinės paslaugas asmeniui (šeimai), asmenims, pageidaujantiems gauti socialines paslaugas, kurias finansuoja savivaldybė iš savo biudžeto lėšų ar iš valstybės biudžeto specialių tikslinių dotacijų savivaldybių biudžetams.

1. Lėšų poreikis ir jų šaltiniai:

Lėšų poreikio nėra

1. Kiti sprendimui priimti reikalingi pagrindimai, skaičiavimai ar paaiškinimai:

Nėra.